CELEX: 32019D1297
Language: bg
Date: 2019-07-31 00:00:00
Title: Решение (ОВППС) 2019/1297 на Съвета от 31 юли 2019 година за изменение на Решение (ОВППС) 2016/2382 за създаване на Европейски колеж по сигурност и отбрана (ЕКСО)

2.8.2019   
               
               
                  BG
               
               
                  Официален вестник на Европейския съюз
               
               
                  L 204/36
               
            
         РЕШЕНИЕ (ОВППС) 2019/1297 НА СЪВЕТА
         от 31 юли 2019 година
         за изменение на Решение (ОВППС) 2016/2382 за създаване на Европейски колеж по сигурност и отбрана (ЕКСО)
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 28, параграф 1, член 42, параграф 4 и член 43, параграф 2 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 21 декември 2016 г. Съветът прие Решение (ОВППС) 2016/2382 (1) за създаване на Европейски колеж по сигурност и отбрана (ЕКСО).
                  
               
                     (2)
                  
                  
                     На 14 май 2018 г. Съветът прие Решение (ОВППС) 2018/712 (2), с което на ЕКСО се възлага да създаде киберплатформа за образование, обучение, оценка и учения, като отбеляза необходимостта да се гарантира взаимно допълване с други усилия и инициативи на Съюза.
                  
               
                     (3)
                  
                  
                     На 6 ноември 2018 г. Съветът прие Решение (ОВППС) 2018/1655 (3) за изменение на Решение (ОВППС) 2016/2382 и за определяне на референтна сума за периода от 1 януари 2019 г. до 31 декември 2019 г.
                  
               
                     (4)
                  
                  
                     На 20 септември 2018 г. Комитетът по политика и сигурност прие мандата за Групата за гражданско обучение на ЕС като специален състав на Комитета за гражданските аспекти на управлението на кризи.
                  
               
                     (5)
                  
                  
                     На 15 март 2019 г. по време на заседанието на Групата за гражданско обучение на ЕС държавите членки отбелязаха нуждата от предоставяне на финансова подкрепа на Съюза за гражданските координатори, отговарящи за обучението.
                  
               
                     (6)
                  
                  
                     На 3 юни 2019 г. управителният комитет на ЕКСО взе решение, съгласно което ЕКСО следва да администрира и управлява разходите, свързани с пътните разноски на гражданските координатори, отговарящи за обучението.
                  
               
                     (7)
                  
                  
                     Поради това Решение (ОВППС) 2016/2382 следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            В член 4, параграф 3 от Решение (ОВППС) 2016/2382 се добавя следната буква:
            
               
                           „й)
                        
                        
                           подпомага Комитета за гражданските аспекти на управлението на кризи и Групата за гражданско обучение на ЕС, като администрира и управлява разходите за път и настаняване, свързани с дейностите на гражданските координатори, отговарящи за обучението.“
                        
                     
         
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 31 юли 2019 година.
            
               
                  За Съвета
               
               
                  Председател
               
               T. TUPPURAINEN
            
         
         
            (1)  Решение (ОВППС) 2016/2382 на Съвета от 21 декември 2016 г. за създаване на Европейски колеж по сигурност и отбрана (ЕКСО) и за отмяна на Решениe 2013/189/ОВППС (ОВ L 352, 23.12.2016 г., стр. 60).
         
            (2)  Решение (ОВППС) 2018/712 на Съвета от 14 май 2018 г. за изменение на Решение (ОВППС) 2016/2382 за създаване на Европейски колеж по сигурност и отбрана (ЕКСО) (ОВ L 119, 15.5.2018 г., стр. 37).
         
            (3)  Решение (ОВППС) 2018/1655 на Съвета от 6 ноември 2018 г. за изменение на Решение (ОВППС) 2016/2382 за създаване на Европейски колеж по сигурност и отбрана (ЕКСО) (ОВ L 276, 7.11.2018 г., стр. 9).